EL Επίσημη Εφημερίδα της Ευρωπαϊκής Ένωσης C 143/28

ΑΝΑΚΟΊΝΩΣΗ ΑΊΤΗΣΗΣ ΓΙΑ ΈΚΔΟΣΗ ΆΔΕΙΑΣ ΕΞΕΡΕΫΝΗΣΗΣ ΥΓΡΏΝ ΚΑΙ ΑΕΡΊΩΝ ΚΟΙΤΑΣΜΆΤΩΝ ΥΔΡΟΓΟΝΑΝΘΡΆΚΩΝ, ΑΠΟΚΑΛΟΫΜΕΝΗ COSTA DEL SOLE

ΙΤΑΛΙΚΉ ΔΗΜΟΚΡΑΤΊΑ — ΠΕΡΙΦΈΡΕΙΑ ΣΙΚΕΛΕΊΑΣ

ASSESSORATO REGIONALE DELL’ENERGIA E DEI SERVIZI DI PUBBLICA UTILITA (ΠΕΡΙΦΕΡΕΙΑΚΉ ΕΠΙΘΕΏΡΗΣΗ ΕΝΈΡΓΕΙΑΣ ΚΑΙ ΥΠΗΡΕΣΙΏΝ ΚΟΙΝΉΣ ΩΦΈΛΕΙΑΣ) — DIPARTIMENTO REGIONALE DELL’ENERGIA (ΠΕΡΙΦΕΡΕΙΑΚΉ ΔΙΕΫΘΥΝΣΗ ΕΝΈΡΓΕΙΑΣ)

UFFICIO REGIONALE PER GLI IDROCARBURI E LA GEOTERMIA ΥΠΗΡΕΣΊΑ — (ΠΕΡΙΦΕΡΕΙΑΚΌ ΓΡΑΦΕΊΟ ΥΔΡΟΓΟΝΑΝΘΡΆΚΩΝ ΚΑΙ ΓΕΩΘΕΡΜΊΑΣ) (U.R.I.G.)

2010/C 143/09

Η επιχείρηση Apennine Energy s.r.l. — με έδρα στη Ρώμη, via Alberico II 31 CAP 00193 (C.F./P.IVA 01348720358) — που είναι εγγεγραμμένη στο εμπορικό επιμελητήριο της Ρώμης με αριθ. εμπορικού μητρώου 01348720358, υπέβαλε, στις 18 Δεκεμβρίου 2009, στην πρώην Assessore per l'Industria (Επιθεώρηση Βιομηχανίας) — την αρμόδια αρχή για την παραχώρηση μεταλλευτικών δικαιωμάτων στην Περιφέρεια Σικελίας, με έδρα via Ugo La Malfa 87/89, 90146 Παλέρμο — αίτηση να της χορηγηθεί άδεια — με βάση τον νόμο της περιφέρειας της Σικελίας (L.R.S.) αριθ. 14 της 3ης Ιουλίου 2000 περί μεταφοράς και εφαρμογής της οδηγίας 94/22/ΕΚ — για τη διενέργεια ερευνών για υγρούς ή αέριους υδρογονάνθρακες σε περιοχή ονομαζόμενη «Costa del Sole», η οποία καλύπτει έκταση 4 152 εκταρίων (41,52 km2), κατά μήκος της ανατολικής ακτής της Σικελίας, στην επαρχία Caltanissetta, στην Νοτιοανατολική Σικελία. Η εν λόγω περιοχή βρίσκεται στους δήμους Butera και Gela.

Η προαναφερόμενη περιοχή συνορεύει νότια με το τμήμα της ακτής μεταξύ των σημείων «D» και «E», τη θάλασσα και, προς τις λοιπές κατευθύνσεις, με ελεύθερους χώρους.

Η περιοχή διενέργειας των ερευνών οριοθετείται από συνεχή γραμμή καθοριζόμενη από επτά σημεία, καθώς και από τμήμα κατά μήκος της ακτογραμμής μεταξύ των σημείων «D» και «E».

Τα προαναφερόμενα σημεία ορίζονται ως ακολούθως:

A. Σε απόσταση περίπου 100 μέτρων από τη νοτιοδυτική γωνία της οικίας Savorni (F. 272 III NE). B. Τριγωνομετρικό σημείο σε απόσταση περίπου 289 μέτρων από το Rocca d’Adamo (F.272 III NE). C. Τριγωνομετρικό σημείο σε απόσταση περίπου 75 μέτρων από τον πύργο Torre Manfria (F.272 III NE). D. Σημείο τομής της ακτογραμμής και της προέκτασης του ευθύγραμμου τμήματος που συνδέει τα σημεία «B» και «C» (F.272 III NE). E. Σημείο τομής της ακτογραμμής και της προέκτασης του ευθύγραμμου τμήματος που συνδέει τα σημεία «F» και «G» (F.272 III NO). F. Τριγωνομετρικό σημείο σε απόσταση περίπου 18 μέτρων από το Castello di Falconara (F. 272 III NO). G. Σε απόσταση περίπου 59 μέτρων από τη νοτιοδυτική γωνία των οικιών La Tenutella (F. 272 III NE).

Γεωγραφικές συντεταγμένες

Σημείο Ανατολικό γεωγρ. Μήκος (M.Mario) Βόρειο γεωγρ. πλάτος A 1° 42′ 23,39″ 37° 09′ 49,46″ B 1° 43′ 35,59″ 37° 09′ 41,35″ C 1° 41′ 11,19″ 37° 05′ 59,19″ D 1° 41′ 08,14″ 37° 05′ 53,11″ E 1° 35′ 57,97 37° 06′ 25,14″ F 1° 36′ 03,05″ 37° 06′ 29,39″ G 1° 38′ 33,56″ 37° 08′ 41,63″

Οι ενδιαφερόμενοι μπορούν να υποβάλουν αίτηση χορήγησης άδειας έρευνας στην εν λόγω περιοχή εντός 90 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης· δεν θα ληφθούν υπόψη αιτήσεις που θα παραληφθούν μετά την ανωτέρω προθεσμία. Το διάταγμα χορήγησης της άδειας έρευνας θα εκδοθεί εντός έξι μηνών από την προθεσμία υποβολής αιτήσεων από ανταγωνιζόμενες επιχειρήσεις. Σύμφωνα με το άρθρο 5 παράγραφος 1 της οδηγίας 94/22/ΕΚ, γνωστοποιείται εξάλλου ότι τα κριτήρια για τη χορήγηση αδειών αναζήτησης, έρευνας και παραγωγής έχουν ήδη δημοσιευθεί στην Επίσημη Εφημερίδα της Ευρωπαϊκής Κοινότητας, αριθ. C 396 της 19ης Δεκεμβρίου 1998 με παραπομπή στις διατάξεις του νομοθετικού διατάγματος του Προέδρου της Δημοκρατίας αριθ. 625 της 25ης Νοεμβρίου 1996 (το οποίο δημοσιεύθηκε στην Επίσημη Εφημερίδα της Ιταλικής Δημοκρατίας — Gazzetta ufficiale della Repubblica Italiana αριθ. 293 της 14ης Δεκεμβρίου 1996) περί μεταφοράς και εφαρμογής της ανωτέρω οδηγίας στο ιταλικό εθνικό δίκαιο, αποσαφηνίστηκαν δε με τον προαναφερόμενο νόμο της Περιφέρειας της Σικελίας αριθ. 14 της 3ης Ιουλίου 2000 (που δημοσιεύθηκε στην Επίσημη Εφημερίδα της Περιφέρειας της Σικελίας αριθ. 32 της 7ης Ιουλίου 2000).

Οι όροι και οι απαιτήσεις όσον αφορά την άσκηση ή την παύση της δραστηριότητας καθορίζονται στον προαναφερόμενο νόμο αριθ. 14 της Περιφέρειας της Σικελίας της 3ης Ιουλίου 2000 και στην τυπική συγγραφή υποχρεώσεων (Disciplinare Tipo) που εκδόθηκε με τις αποφάσεις αριθ. 91 της 30ης Οκτωβρίου 2003 και αριθ. 88 της 20ης Οκτωβρίου 2004 της Assessore per l’Industria, οι οποίες δημοσιεύθηκαν στην Επίσημη Εφημερίδα της Περιφέρειας Σικελίας, αντιστοίχως, αριθ. 49 μέρος Ι της 14ης Νοεμβρίου 2003 και αριθ. 46 μέρος Ι της 5ης Νοεμβρίου 2004.

Τα σχετικά με την αίτηση έγγραφα είναι κατατεθειμένα στο Ufficio Regionale per gli Idrocarburi e la Geotermia, Dipartimento Regionale dell’Energia, via Ugo La Malfa 101, 90146 Palermo PA, ITALIA, στη διάθεση των ενδιαφερομένων που επιθυμούν να λάβουν γνώση.